OpenLLM-France/wikimedia huggingface dataset:
# Peter O'Mahony

Peter O'Mahony (Cork, 1989ko irailaren 17a) irlandar errugbi jokalaria da, hirugarren lerroko hegal postuan aritzen dena. 2010etik United Rugby Championshipen jokatzen du Munster Rugby taldearekin. 2012ko otsailaren 25ean egin zuen debuta Irlandako selekzioarekin, Lansdowne Roaden, Italiaren kontra. British and Irish Lionsek 2017an Zeelanda Berrian egin zuten birarako hautatua izan zen.

## Palmaresa
### Cork Constitution

* All-Ireland Cup
** irabazlea: 2010
* All-Ireland League
** irabazlea: 2010

### Munster

* Celtic League/Pro 14 Liga/United Rugby Championship
** irabazlea: 2011, 2023
** finalista: 2010, 2015, 2017, 2021

### Irlandako selekzioa

* Sei Nazioen Txapelketa
** irabazlea: 2014, 2015, 2018, 2023
** Grand Slam: 2018, 2023
** Triple Crown: 2018, 2022, 2023

## Erreferentziak

* ↑ Peter O'Mahony. en.espn.co.uk (Noiz kontsultatua: 2023-3-20).
* ↑ All 30 of Ireland's Grand Slam contributors rated - but one man comes out on top. independent.ie (Noiz kontsultatua: 2022-4-9).
* ↑ Ireland deliver memorable performance to seal sweetest of victories !. irishtimes.com (Noiz kontsultatua: 2023-3-20).

## Kanpo estekak

* (Ingelesez) Peter O'Mahony, irishrugby.ie
* Datuak: Q7176180
* Multimedia: Peter O'Mahony / Q7176180
# Peter New

Peter New (Vancouver, 1971ko urriaren 30a) kanadar aktore eta umorista da.

## Filmografia

| Urtea | Filma | Pertsonaia | Oharra(k) |
| 2001 | Antitrust | Skinhead | |
| 2002 | Greenmail | Lift Operator | |
| 2003 | A Guy Thing | Guy in Tiki Bar Bathroom | |
| 2003 | Agent Cody Banks | Rosychuk | |
| 2003 | The Delicate Art of Parking | Gordon | |
| 2004 | Scooby-Doo 2: Monsters Unleashed | Daphne's Tattooed Fan #2 | |
| 2004 | The Truth About Miranda | Sumner | |
| 2004 | Lucky Stars | Video Technician | |
| 2004 | Man. Feel. Pain. | Dale | |
| 2006 | The Tooth Fairy | Chuck | |
| 2006 | Black Christmas | Sanitarium Orderly | |
| 2007 | Barbie: Fairytopia | Tourmaline | Ahotsa |
| 2007 | Taming Tammy | Fred | |
| 2008 | The Lost Treasure of the Grand Canyon | Isaac Preston | Telefilm |
| 2009 | Kick Me Down | Sportsman Gord | |
| 2009 | Barbie Thumbelina | Evan | Ahotsa |
| 2009 | The Imaginarium of Doctor Parnassus | Paramedic 1 | |
| 2010 | Diary of a Wimpy Kid | Grown-Up Quentin | |
| 2010 | AAAAAH!! Indie Horror Hits Volume 2 | | |
| 2010 | Barbie: A Fashion Fairy Tale | Movie Director/Incidental | Ahotsa |
| 2010 | The Search for Santa Paws | Security Guard | |
| 2011 | Sunflower Hour | Donald Dirk | |
| 2013 | My Little Pony: Equestria Girls | Big McIntosh, Additional Voices | Ahotsa |
| 2017 | My Little Pony: The Movie | Big McIntosh, Additional Voices | Ahotsa |
| 2017 | Bob the Builder: Mega Machines | Stretch | Ahotsa |
| 2019 | Always Be My Maybe | Goat Guy | |

## Kanpo estekak

* Datuak: Q3176414
* Multimedia: Peter New / Q3176414
# Peter Mokaba estadioa

Peter Mokaba estadioa Hegoafrikako Polokwane hirian kokatuta dagoen futbol zelaia da. 2009ko FIFAren Konfederazioen Txapelketa eta 2010eko Munduko Futbol Txapelketa ospatu dira bertan eta 46.000 lagunentzako eserlekuak ditu. Futbolerako eta errugbirako erabiltzen da estadioa hau gehinbat. Estadioak 150 dolarreko kostua izan zuen.

## Antolatutako txapelketak

* 2009ko FIFAren Konfederazioen Txapelketa
* 2010eko Munduko Futbol Txapelketa

## Erreferentziak

* ↑ www.fifa.com

## Kanpo estekak

* 360º Ikuspegia
* Datuak: Q187042
* Multimedia: Peter Mokaba Stadium / Q187042
# Peter Mutharika

Arthur Peter Mutharika (Thyolo, Nyassalandia, 1940ko uztailaren 18a) malawiar hezitzaile, abokatu eta politikaria da, Bingu wa Mutharika presidente ohiaren anaia. Malawiko Errepublikako presidentea izan zen 2014ko maiatzaren 31tik 2020ko ekainaren 28ra. 2014ko Presidentetzarako hauteskundeak irabazi zituen, eta 2019an, oso alde txikiarekin, berriz hautatua izan zen. Konstituzio Auzitegiak 2019ko emaitzak baliogabetu ondoren, hauteskundeak errepikatu ziren eta Lazarus Chakweraren aurka galdu zen.

## Erreferentziak

* ↑ Malawi election: Peter Mutharika sworn in as president. bbc.com (Noiz kontsultatua: 2019-06-27).
* ↑ Malawi: Peter Mutharika réélu de justesse président. slateafrique.com (Noiz kontsultatua: 2019-06-27).
* Datuak: Q7176020
* Multimedia: Peter Mutharika / Q7176020
# Peter Nicolai Arbo

Peter Nicolai Arbo (1831ko ekainak 18-1892ko urriak 14) margolari norvegiarra izan zen. Norvegiako historiari eta eskandinaviar mitologiari buruzko margolanetan espezialdu zen.

## Biografia

Peter Nicolai Drammeneko Gulskogen auzoan hasi zen. Christian Friedrik Arbo eta Marie Christiane von Rosenen semea zen. Bere anaia Carl Oscar Eugene Arbo mediku militarra eta Norvegiar antropologia ikerketetako aitzindari bat izan zen.
Bere arte heziketa Kopenhageko Helsted's Drawing School marrazki eskolan hasi zuen 1851-1852 kurtsoan. Honen ondoren Düsseldorfeko arte akademian ikasi zuen. 1853 eta 1855 bitartean Düsseldorfeko margolaritza eskolako irakasle zen Karl Ferdinand Sohnekin ikasi zuen, eta 1857 eta 1858 bitartean J. E. Hunthenekin, animaliak eta guduak margotzen zituen margolaria zena. Düsseldorfen denbora batez C. Mengelberg historia margolariaren ikasle pribatua izan zen. Adolph Tidemandekin kontaktuan jarri zen eta Hans Guderen laguna izan zen, biak Düsseldorfeko arte akademiako irakasleak izan zirenak.
1861ean Arbo Norvegiara itzuli zen eta hurrengo urtean ikasketa bidaia batetara joan zen Gude eta Frederick Collettekin. 1863an Zaldi aldra mendi garaietan izeneko margolanaren lehen bertsioa margotu zuen, beranduago askotan erabili izan zuen gaia. Margolan honen 1889ko bertsioa Arte, Arkitektura eta Diseinuaren Museo Nazionalean dago (norvegieraz Nasjonalmuseet for kunst, arkitektur og design) Oslon, eta bere lanik garrantzitsuenetakotzat hartzen da.

## Drammeneko museoa

Drammeneko museoa (norvegieraz Drammens museum for kunst og kulturhistorie) Drammen hiriaren bihotzean kokatua dago, Drammen ibaiaren hegoaldeko ibarrean. Azken urteetan hau Marienlyst bezala ezagutzen den lurjabe aberatsen etxe nazional dotoreen tokia da. Bertan erakusten diren gauzen artean Norvegiaren jatorri historiko eta kulturalari buruzko gauzak daude. Drammeneko museoa bost departamentutan banatua dago, horien artean Gulskagen Manor eta Peder Nicolai Arbo izeneko haurrentzako etxea. Gulskagen Manorreko gela ederretan margolari honen lanetako batzuk ikus daitezke.

## Galeria

* Walkiria, 1869
* Gizur hunoen aurka borrokan
* San Olaf Stiklestadeko guduan
* Hervorren heriotza
* Fornalder
* Ingeborg
* Olaf Tryggvasson
* Haakon Ona (1860)
* Stamford Bridgeko gudua
* Nott
* Dagr
* Sverrir
* Datuak: Q353014
* Multimedia: Peter Nicolai Arbo / Q353014
# Peter O'Neill

Peter Charles Paire O'Neill (Ialibu-Pangia, 1965eko otsailaren 13a) gineaberriar politikaria da, People's National Congress Party-ko kidea. Papua Ginea Berriko lehen ministroa izan zen 2012ko abuztuaren 4tik 2019ko maiatzaren 30ra.
* Datuak: Q57892
* Multimedia: Peter O'Neill / Q57892
# Plaza de Cuba (Sevillako metroa)

Plaza de Cuba (Kuba plaza edo Kubako plaza, euskaraz) Sevillako metroaren geltokia da, Sevilla udalerrian dagoena, Argentinako Errepublika hiribidea eta Guadalquivir ibaia aurrean dago.
Geltokia 2009ko apirilaren 2an ireki zen.

## Sarbideak

* República Argentina 7
* República Argentina 9

## Erreferentziak

* ↑ «1. linea | Sevillako metroa» www.metro-sevilla.es (Noiz kontsultatua: 2020-07-27).

## Ikus, gainera

* Sevillako metroa
* 1. linea (Sevillako metroa)
* Sevillako Renfe Aldiriak
* Sevillako tranbia

## Kanpo estekak

* Sevillako Metroaren web gunea
* Consorcio de Transportes de Sevillako web gunea
* Datuak: Q4352834
* Multimedia: Plaza de Cuba (Metro Sevilla) / Q4352834
# Plaza de la Cruz BHI

Plaza de la Cruz Batxilergo Heziketako Institutua Iruñeko izen bereko plazan dagoen bigarren mailako heziketako institutu eta ikastetxe bat da. 1845eko azaroaren 18an inauguratua, Nafarroako Gobernuko Hezkuntza kontseilaritzak kudeatzen du.

## Historia

Institutuak Nafarroa osoko liburutegi garrantzitsuenetako bat izan zen garai batean, eta Mendizabalen desamortizaziotik zetozen dokumentuak hartu zituen. Geroago, zeregin hori Nafarroako Liburutegi Nagusiari eta Nafarroako Artxibo Orokorrari dagokie.
Institutuak hainbat etapa igaro ditu, baina esanguratsuenetako bat 1939an gertatu zen, institutua sexuaren arabera banatu zenean. Alde batetik Radako Ximenez Institutua (Errodrigo Semenoitz Arradakoa artzapezpikuaren omenez) mutilentzat eta beste aldetik Vianako Printzea Institutua (Vianako Printzearen omenez) neskentzat. 1995ean berriro fusionatu zen.
1971n gaueko klaseak ezarri zituzten, ikasleei arratsaldeetan klasera joateko aukera ematen ziena.

## Erreferentziak

* ↑ (Gaztelaniaz) «La vida del IES Plaza de la Cruz recogida en una exposición» Diario de Navarra 2020/11/13.

## Kanpo estekak

* Datuak: Q110164166
# Plaza de Mayo

Plaza de Mayo (euskaraz Maiatzeko enparantza) Argentinako Buenos Aires hirian dagoen enparantza bat da, jatorriz hiria bera sortu zen lekua bertan kokatzen da. 1884 Victoria eta del Fuerte enparantzen bateratzearen ondorioz sortu zen, hain zuzen ere, bien artean zegoen Recova Vieja eraikina erautsi zutenean. Bertan Casa Rosada edo Argentinako Presidentearen Egoitza nagusia kokatzen da. Aipagarria ere bada hemen Maiatzaren Plazako Amak bildu ohi direla.

## Ikus gainera

* Maiatzaren Plazako Amak

## Kanpo estekak

* Datuak: Q1126357
* Multimedia: Plaza de Mayo, Buenos Aires / Q1126357
# Plaza de la Cebada

Plaza de la Cebada Madrilgo plazarik zaharrenetako bat da. Bertan izen bereko merkatua egoteagatik da ezaguna. La Latina auzoan dago, Toledo, Cebada eta Humilladero kaleen eta Plaza de Puerta de Moros plazaren artean. XIX. mendean hiltzera zigortuak zeuden presoak exekutatzeko erabili zen.

## Historia

Plazaren izenaren etimologia gertuko izen bereko kaleagatik du, non garagarra banatzen zen, erregearen zaldientzako bazka bezala erabiliko zena eta zaldieria erregimenduak hornitzen zituena bananduz. Alea plazara Madrilgo probintziatik gertuko nekazariak ekartzen zuten saltzera. Lehen erakundeetako bat La Latinako Ospitalea izan zen, Beatriz Galindok Elisabet I.a Gaztelakoa Katolikoak Puerta de Morosen zituen beste lur batzuekin trukatu zituen lurretan eraiki zena. Plaza, plaza bezala XVI. mendetik aurrera eratu zen, eta barazki, labore eta zerrikien azoka bezala erabiltzen zen. Gunea Moratalazeko enkomiendari ematen zaio, Calatravako Ordenarena zena, 1536an Rodrigo de Coallak emandako idazteunaren arabera ikus daitekeen bezala. XVII. mendean iturri bat jarri zen plazan.
Plaza Madrilen Teixeiraren planoan agertzen da, eta Madrilgo Plaza Nagusiak hainako eremua hartzen du. 1622ko ekainak 19an lorategi publiko bezala egokitu zen San Isidro Nekazariaren Jaien ospakizunagatik. Plazan XVIII. mendean Madrilgo Feriak deritzenak ospatu ziren. 1823ko azaroak 7an Hirurteko Liberalaren pronuntziamenduaren ondoren Rafael del Riego hiltzera zigortua eta exekutatua izan zen plaza honetan, gutxi lehenago goratu egin zuen madrildar publiko beraren irainen artean.

## Kanpo estekak

* Datuak: Q9060972
* Multimedia: Plaza de la Cebada / Q9060972
# Plaza hotela

    Artikulu hau Biarrizko hotelari buruzkoa da; New Yorkekoa gaitzat duena beste hau da: «Plaza hotela (New York)»
Plaza hotela Lapurdiko Biarritz hirian dagoen hotel bat da. Louis Hippolyte Boileau eta Paul Perrotte arkitektoek eraikia, Eduardo VII.aren etorbidean dago.
1990eko maiatzaren 30ean monumentu historiko izendatu zuten..

## Erreferentziak

* ↑ Mérimée, Frantziako Kultura Ministerioa. Hôtel Plaza. .

## Kanpo estekak

* Datuak: Q3145631
* Multimedia: Hôtel Plaza / Q3145631
# Pohnsdorf

Pohnsdorf Alemaniako udalerria da. Schleswig-Holstein estatuan dago, [[Plön (barrutia)|Plön]] barrutian. 2014an 442 biztanle zituen 24,62 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q557142
* Multimedia: Pohnsdorf / Q557142
# Pohnpeiera

Pohnpeiera Mikronesiako Estatu Federatuetako Pohnpei uhartean jatorria duen mikronesiar hizkuntza da. Gaur egun, 29.000 hiztun inguru ditu.

## Erreferentziak

* ↑ Euskaltzaindia. (PDF) 38. arauaː Munduko estatu-izenak, herritarren izenak, hizkuntza ofizialak eta hiriburuak. .

## Kanpo estekak

* Datuak: Q28422
# Pohnpei

    Artikulu hau uharteari buruzkoa da; Estatua gaitzat duena beste hau da: «Pohnpei (estatua)»
Pohnpei (1990era bitartean, Ponape) Ozeano Bareko mendebaldeko uhartea da, Ekialdeko Karolina uharteetan dagoena, Mikronesiako Estatu Federatuen administraziopean.
Itsaspeko sumendiek eratutako uhartea da, eta uhartetxo ugarik inguratzen dute. 334 km$^2$ ditu, eta 34.000 biztanle inguru (2010). Hiriburua Kolonia du. Hiri nagusiak: Metalanim eta Ronkiti.

## Geografia

'Mikronesiako lorategia' izenaz ere ezagutzen da, oparoa baita bertako landaredia. Totolom mendia da uharteko gailur garaiena (791 m).

## Ekonomia

Kopra eta kakaoa esportatzen dira, eta garrantzi handia du turismoak. Nazioarteko aireportua du.

## Ondasun nabarmenak

Monumentu ugari daude uhartearen ekialdean, bertan zabaltzen den aintziraren inguruan, batez ere. Aipagarriak dira, besteak beste, historiaurreko 92 eraikin, ubideek lotzen dituztenak, eta K. a. 2000. urteko herri eta otoitz-leku baten hondakinak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q319836
* Multimedia: Pohnpei Island / Q319836
# Pohnpei (estatua)

Pohnpei estatua Mikronesiako Estatu Federatuetako estatuetako bat da. Besteak, ekialdetik mendebalderantz, Kosrae, Chuuk eta Yap dira. Estatuko uharte nagusia Pohnpei da. Pingelap, Mokil, Ant, Pakin, Ngatik, Nukuoro, Oroluk eta Kapingamarangi uhartetxoak ere bertan daude.

## Udalerriak

* Kapingamarangi
* Kitti
* Kolonia
* Madolenihmw
* Mokil
* Nett
* Ngatik
* Nukuoro
* Oroluk
* Pingelap
* Sokehs
* Uh

## Kanpo estekak

* Datuak: Q7771127
* Multimedia: Pohnpei / Q7771127
# Pohlern

Pohlern Suitzako udalerria da. Berna kantonamenduan dago, Thun barruti administratiboa barrutian. 2014an 255 biztanle zituen 9,89 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q65748
* Multimedia: Pohlern / Q65748
Stocken-Höfen Blumenstein Uebeschi
# Pohlheim

Pohlheim Alemaniako hiri-udalerri bat da, Hessen estatuan. Azken zentsuaren arabera 18.003 biztanle zituen, 38 kilometro koadroko azaleran.

## Kanpo estekak

* Datuak: Q569668
* Multimedia: Pohlheim / Q569668
# Petri Nafarroakoa (argipena)

Petri Nafarroakoa izenak honako hauei egin diezaieke erreferentzia:
* Petri I.a Santxitz, Aragoi-Nafarroako erregea
* Petri II.a (Nafarroako mariskala), Nafarroako Erresumako buruzagi militar nagusia haren konkista garaian
* Petri I.a (Nafarroako mariskala), XV. mendeko Nafarroako Erresumako buruzagi militar nagusia
* Petri Nafarroakoa De la Cueva, Nafarroako VIII. mariskala eta Petri II.aren semea
# Petri Lopez Aiarakoa

    Ez nahasi Petri II.a Lopez Aiarakoarekin.
Petri Lopez Aiarakoa (Gasteiz?, XV. mendea – Burgos, 1524ko maiatzaren 16a) arabar aitoren seme eta politikaria izan zen. Aguraingo konde, Ampudiako mariskal eta Aiara, Laudio, Artziniega, Urkabustaiz, Kuartango, Orozko, Gaubea, Morillas eta Urduñako jauna izan zen.

## Biografia

XVI. mendearen hasieran gatazka gogorrak izan zituen Arabako Ermandadearekin, probintziako ahaldun nagusiarekin — Diego Martinez de Alaba — eta Aguraingo hiribilduarekin. Lehen bi hauen boterea ahultzeko, bere feudoan jauntxoen aurkako jarrerekin amaitzeko eta, aldi berean, gainontzeko tokiko nobleziarekiko posizioa irabazteko interesak, 1520ko irailean, Gaztelako komuneroen lerroekin elkartzera eraman zuen, hauetatik kapitain jeneral titulua jaso zuelarik. 1521eko apirilean Miñaoko guduan menderatua izan ondoren, Portugalen erbesteratu zen. 1524an Burgosen agertu zen, errege-barkamena lortzeko itxaropenez, baina agintari judizialek espetxeratu eta gogor tratatu zuten. Odolustuta hil zen 1524ko maiatzaren 16an, justiziaren aurrean errukirik izan gabe.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.
* ↑ (Gaztelaniaz) Espainiako Historiaren Errege Akademia. Diego Martínez de Álava. .
* Datuak: Q48455701
* Multimedia: Pedro López de Ayala, Count of Salvatierra / Q48455701
# Petri Nafarroakoa (1366-1412)

    Artikulu hau Karlos II.aren semeari buruzkoa da; erregea gaitzat duena beste hau da: «Petri I.a Nafarroakoa»
Petri Nafarroakoa edo Petri Évreuxkoa (Évreux, 1366ko martxoaren 31a – Sancerre, 1412ko uztailaren 29a) Nafarroako infantea eta Mortaingo kondea izan zen.

## Biografia

Karlos II.a Nafarroakoa erregea eta bere emaztea zen Joana Frantziakoaren semea izan zen.
1370ean, aitaren jokabide zuzena kontrolatzeko, Karlos anaiarekin batera, gatibu geratu zen Karlos V.a Frantziakoaren Gortean. Bertan 1381era arte izan zen eta Karlo VI.a izango zenaren lagun min bilakatu zen. Bere orduko armarriak Pierre filz de Roy de Navarre / Conte de Mortaing (Petri Nafarroako erregearen semea / Mortaingo kondea) zioen
1387ko urtarrilaren 1ean aita istripu batean hil ondoren, Karlos bere anai nagusia Nafarroako errege eta Évreuxko konde bilakatu zen. Ordurako jadanik Mortaingo kondea zen eta, anaiaren ordezkari (luogotenente) bihurtuta, leinuak Frantzian zituen lurraldeak gobernatu zituen.
1411ko apirilaren 21ean, Alençongo dukeen gazteluan Katalina Alençongoa (1380-1425) Beaumont-au-Maineko bizkondesa ezkondu zuen.
Karlos III.a semerik ez zuenez, anaiaren oinordekoa izateko gura izan zuen, baina 1412ko uztailaren 29an anaia baino lehen hil zen. Parisko San Antonio abadian lurperatu zutenean, bere hilobiak honela zioen: dominus Petrus de Navarra domini Karoli quondam regis Navarre filius et comes de Mortaing (Pietro Nafarroakoa jauna, Karlos Nafarroako erregearen semea eta Mortaingo kondea).
Zuhaitz genealogikoa :
Filipe III.a Nafarroakoa
Karlos II.a Nafarroako erregea
Joana II.a Nafarroakoa
Petri Nafarroakoa
Joanes II.a Frantziakoa
Joana Frantziakoa
Bonne de Luxembourg :

## Erreferentziak

* ↑ Klötgen, Jürgen. (1996). «Un précieux document inédit de Pierre de Navarre (1377)» Revue Historique et Archéologique du Maine (Le Mans) (CXLVII): 297-304..
* ↑ de Vaivre, J.B.. (1973). «Les armoiries de Pierre de Mortain"» Bull. Mon. (Paris) (131): 29 -40..

## Kanpo estekak

* Datuak: Q439101
* Multimedia: Pierre de Navarre / Q439101
# Petri Nolasco

Petri Nolasco (Mas-Saintes-Puelles, 1180 aldean - Bartzelona, 1245eko maiatzaren 6a) okzitaniar merkatari eta erlijiosoa izan zen, Mesedetako Ordenaren sortzailea. Simon IV.a Montfortekoari lagundu zion Albitarren aurkako Gurutzadan. Pobreei laguntzen eman zuen bizitza osoa, eta Mesedetako Ordena sortu zuen Ramon Penyafortekoarekin batera. Urbano VIII.a aita santuak kanonizatu zuen 1628an. Jaieguna, urtarrilaren 28an ospatzen da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018-9-17 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q468802
* Multimedia: Peter Nolasco / Q468802
# Petri Ollogoiengoa

Frai Petri Ollogoiengoa nafar frantziskotarra izan zen, 1328ko Nafarroako pogromaren bultzatzaile nagusienetariko bat izan zena.
Karlos I.a hil eta Joana II.a eta Filipe Evreuxkoa errege-erregina berriek Paris utzi baino lehen, Frantziako Erresuman hasitako jazarpenak Nafarroako Erresuman zehar hedatu ziren, zenbait kontzejuk bultzatuak. Zurrumurruak handitu ahala, aljamak erasoari eusteko prestatu ziren. Lizarra, Tutera, Iruñea eta Zangozakoek bere goarnizioa indartu zuten. Hala eta guztiz ere, ezin izan zuten pogromaren hasiera oztopatu.
1328ko martxoaren 6an, Lizarrako herritarrek, frai Petri Ollogoiengoaren sermoiek beroturik, judutegia eraso zuten. Erasoak kreditu-agiriak suntsitzea zuen helburu. Beste hiribilduetan ez bezala, juduek erasotzaileei aurre egin eta elizako kanpaiek ordara jo zuten
1329ko apirilean, jada hiriburuan zeuden errege-erreginak epaitegi berezia sortu zuten jazarpena aztertzeko eta errudunak zigortzeko. Frai Petri Ollogoiengoa, jazarpena suspertzeko akusatua, Lizarran atxilotu eta Iruñeko apezpikuari eman zioten, honek bere presondegian sartu zuelarik. Petri Ollogoiengoak heriotza-zigorra jasan zuen baina Elizak bultzatuak, errege-erreginak Erriberriko frantziskotarren komentuan sartua izatea erabaki zuten.

## Erreferentziak

* ↑ Dahan, Gilbert. (2004). L'expulsion des Juifs de France, 1394. Le Cerf.
* ↑ Estella-Lizarrako Udala. Historia. .
* ↑ Estella-Lizarra; Caminos de Sefarad. Red de Juderías de España.
* ↑ Egaña, Iñaki. (2001). Mil noticias insólitas del país de los vascos. Tafalla: Txalaparta, 43 or. ISBN 84-8136-200-X..
* Datuak: Q15131603
# Petri Ramiritz Piedrolakoa

Petri Ramiritz Piedrolakoa (Iruñea, ? - ibidem., 1238ko urriaren 5a) nafar elizgizona izan zen.
Araban eta Errioxan onibarrak zituen Baztan leinuaren kidea, Osmako apezpikua izan zen eta 1230etik aurrera Iruñekoa.

## Erreferentziak

* ↑ Fernández Pérez, Gregorio. (1820). Historia de la iglesia y obispos de Pamplona. I, 322-330 or..
* ↑ Goñi Gaztanbide, José. Los obispos de Pamplona del siglo XIII. , 226 or..
* ↑ García Arancón, María Raquel. (1999). Tres linajes navarros bajo la Casa de Champaña. in: Aragón en la Edad Media. 1, 599-616 or. ISSN 0213-2486..

## Kanpo estekak

* Datuak: Q2837169
# Petri Ruiz Azagrakoa

Petri Ruiz Azagrakoa (? – 1186) nafar noblea izan zen, Albarracíngo jaunerri independentea ezarri zuena.
Aita Rodrigo Perez Azagrakoa, anai nagusia Gontzalo eta anaia txikia Fernando Ruiz zituen.
Tota Perez, Petri Aratzurikoaren alaba, ezkondu zuen. 1150ean Gartzea IV.a Ramirez Berrezarlea hil zenean, Antso VI.a Jakituna onartu ez zutenean, erbesteratu eta Murtzian eta Valentziako taifan gobernadorea zen Muhammad ibn Mardanisen zerbitzupean jarri ziren, 1166 eta 1168 artean edo 1169 eta 1170 artean
Ibn Mardanisek Albarracíngo jaun izendatu zuen Petri Ruiz, iparraldeko muga Alfontso II.a Aragoikoaren erasoetatik babesteko. Laster Petrik eskualdea kristautu eta elizak eraiki zituen. Martin bertoko apezpikuak ere ez zuen onartu Zaragozako apezpikuaren gorentasuna, nahiz eta Aita Santuak berak hala agindu. Petrik nafar kolonoekin birpopulatu zuen Albarracín.
Petri harreman onak izan zituen Antso VI.arekin eta Alfontso VIII.a Gaztelakoarekin. Izan ere, 1170eko abuztuan, Gontzalo anaiarekin batera Bordelera joan zen Leonor eskolta eman eta gaztelar erregearekin ezkontzeko. Bere aitaginarreba gaztelarren alde egin zuenean, bera neutral izan zen. 1172an Cerebrun Toledoko artzapezpikuak Santa María de Albarracíngo azpezpikua sagaratu zuen. 1176an, Andre Mariaren basailu izendatu zuen bere burua bere independentzia aldarrikatzeko.
1184an Bertran de Bornen Quan vei pels vergiers despleiar bere poeman "Peire Rois" izenaz agertzen da.
Petrik ez zuen semerik izan eta Fernando bere anaia bere oinordeko bilakatu zen. Baina, alaba bat izan zuen: Tota Perez Azagrakoa, Diego II.a Lopez Harokoa ezkondu zuena.

## Erreferentziak

* 1 2 3 4 Suárez Fernández, Luis. (1976). Historia de España antigua y media. Ediciones Rialp, 606 or..
* 1 2 3 Buresi, Pascal. (2004). La frontière entre chrétienté et Islam dans la pénisule Ibérique: du Tage à la Sierra Morena (fin XIe-milieu XIIIe siècle). Editions Publibook, 214–5 or..
* ↑ Ladero Quesada, Miguel Ángel. (2001). Sobre la evolución de las fronteras medievales hispánicas (siglos XI a XIV). in: Identidad y representación de la frontera en la España medieval, siglos XI–XIV: seminario celebrado en la Casa de Velázquez y la Universidad Autónoma de Madrid, 14–15 de diciembre de 1998. Madril: Casa de Velázquez, 22 or..
* 1 2 Asperti, Stefano. (2001)). Per «Gossalbo Roitz». in: Convergences médiévales: épopée, lyrique, roman. Mélanges offerts à Madeleine Tyssens. Paris: De Boeck Université, 53 or..
* ↑ Doubleday, Simon R.. (2001). The Lara Family: Crown and Nobility in Medieval Spain. Harvard University Press., 76 eta 162 or..
* Datuak: Q7159927